
Esselamu alejkum, profesore.


Imam pitanje ako Vam nije problem da mi samo kratko da mi odgovorite. Dešava mi se da kada navečer (sa akšamom) odem na sprat sam u sobu (soba je odvojena od svega, samo je ona opremljena ostale su sobe neurađene, pune smeća prašine stvari itd..), da osjetim šejtansko prisustvovanje, pogotovo kada stanem u ***[namaz](https://pitajucene.com/search/Namaz/questions/ "Pretraži pitanja o namazu")*** ili učim ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** tako da ne mogu skrušeno obavljat te ibadete. Dugo vremena mi već ovo traje, da li da budem


uporan i pored toga se osamljujem u sobi ili da pređem kod roditelja na donji sprat spavati, jer kad sam u društvu te mi misli i osjećaji nestanu?


Da Vas Uzvišeni Allah nagradi najljepšom nagradom.


* 
* 
* 
* 
* 
* 
* 

 
KAKO SE RIJEŠITI ŠEJTANOVOG PRISUSTVOVANJA U KUĆI (SOBI)?

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Uradio ono što je došlo u hadisu kojeg bilježi Muslim u svom Sahihu od Ebu Hurejre, radijallahu anhu, a u kojem je došlo da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Nemojte svoje kuće činiti grobljima, zaista ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** bježi iz kuće u kojoj se uči sura El-Bekare”.


Prema tome, potrudi se da svaki dan proučiš čitavu suru El-Bekaru u toj sobi sve dok ti nestane taj osjećaj prisustva šejtana. Ili ako nemaš vremena, ne znaš učiti suru El-Bekaru ili slično, pusti nekog učeča da uči suru El-Bekaru neprestano dok si ti u sobi, pa čak i kada nisi. Šejtani ne mogu boraviti u kući u kojoj se svakodnevno uči Kur’an.


Takođe, nemoj se bojati džina i šejtana, ne mogu ti ništa bez Allahove dozvole. Znaj da se džini boje ljudi kao što se i ljudi boje njih. Trudi se da ne razmišljaš o tome.


Ve billahi tevfik.


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


